**Hannedals Vejforening**

**Referat fra bestyrelsesmøde 06.10.2020**

**Deltagere:**

Formand Marit Kristiansen

Kasserer Pia Lauritsen

Vejmand Lars Justesen

Sekretær Thomas Jacobsen

Suppleant Jan Høyen

Medlem Annette Ramon

**Dagsorden:**

**Pkt. 1 Drøftelse af Gladsaxe Kommunes udkast af 30. september2020 til afgørelse**

**i fjernvarmesagen**

**Pkt. 2 Information til medlemmerne om påbegyndelse af arbejdet med opretning**

**af kantsten**

**Pkt. 1 Drøftelse af Gladsaxe Kommunes udkast af 30.september 2020 til afgørelse i**

**fjernvarmesagen**

Gladsaxe Kommune (GK) har pr. 30. september sendt et udkast til afgørelse i fjernvarmesagen til Hannedals Vejforening (HV). GK beder HV kommentere udkastet senest pr. 18. oktober

Bestyrelsen drøftede GK´s udkast og fandt en række punkter, hvor HV er uenig med GK´s udkast til afgørelse.

Af de væsentligste kan nævnes, at HV i h.t. tidligere tilsagn fra GGF fortsat vurderer sig berettiget til 5 år udvidet garanti på asfaltarbejdet, således at den samlede garantiperiode vil andrage 10 år regnet fra afleveringsdatoen.

Videre vil HV påpege, at der ikke har været forhandlinger mellem GGF og HV, om at HV skulle overtage asfaltarbejdet mod at modtage betaling herfor af GGF.

Yderlige vil HV gøre gældende, at der i udkastet fra GK er uklarhed om ejerforholdet af kloakker og brønde og dermed ansvar for vedligehold af disse. Hvilke dele er Novafos ejendom og hvilke dele er HV´s ejendom.

Endelig er HV uenig med GK i dennes konklusion om, at skader på kloaknettet og brønde skyldes alder og almindelig slidtage. Af Akut-TV´s gennemgang af kloakkerne fremgår det, at der flere steder er foretaget reparationer med plastrør. Disse reparationer må være foretaget af GGF´s entreprenør, idet HV ikke har fået udført reparationsarbejde på kloakkerne i de sidste 15. år.

På basis af ovennævnte blev det besluttet, at Formanden udfærdiger et oplæg til svarskrivelse til GK.

Oplægget sendes til den øvrige bestyrelse til kommentering inden afsendelse til GK.

**Pkt. 2 Information til medlemmerne om påbegyndelse af arbejdet med opretning af kantsten**

Jan Høyen oplyste, at arbejdet med opretningen af kantsten vil blive påbegyndt i uge 42, og det blev derfor besluttet at Sekretæren lavet et opslag om dette på HV´s hjemmeside under punktet

Seneste Nyt.

Sekretæren udarbejder et oplæg til tekst om kantsten og sender det til kommentar blandt bestyrelsesmedlemmerne inden teksten sættes på hjemmesiden.

Søborg 07.10.2020

Thomas Jacobsen

Sekretær